b"\n_START_ARTICLE_\nPierre d'Ailly\n_START_SECTION_\nBiografia\n_START_PARAGRAPH_\nFill d'una fam\xc3\xadlia burgesa, va fer carrera universit\xc3\xa0ria i religiosa a Par\xc3\xads. Mitjan\xc3\xa7ant el Col\xc2\xb7legi de Navarra, va estudiar a la Universitat de Par\xc3\xads, on va aconseguir el doctorat en teologia en 1380. on va participar en el Cisma d'Occident i va ser mestre de Jean Gerson. Gr\xc3\xa0cies als seus contactes entre la jerarquia eclesi\xc3\xa0stica i els seus dots pol\xc3\xadtics, va ser nomenat cardenal i va aconseguir enriquir-se amb els beneficis de diversos c\xc3\xa0rrecs honor\xc3\xadfics. Va destacar tamb\xc3\xa9 com a perseguidor de la doctrina de Jan Hus.\n_START_SECTION_\nPensament\n_START_PARAGRAPH_\nPierre d'Ailly \xc3\xa9s un seguidor del nominalisme d'Occam. Per\xc3\xb2 la seva principal aportaci\xc3\xb3 filos\xc3\xb2fica \xc3\xa9s l'intent de conjugar l'astrologia amb la hist\xc3\xb2ria i la teologia, buscant explicacions de com els altres marquen les fites m\xc3\xa9s rellevants al llarg del temps, i com aquestes fites ja estan previstes per D\xc3\xa9u (sense creure, per\xc3\xb2, en el determinisme quant a la llibertat de l'\xc3\xa9sser hum\xc3\xa0). Va afirmar que el Cisma que li havia tocat viure era un possible signe de la vinguda de l'Anticrist.\n_START_SECTION_\nAportacions a la geografia-Imago Mundi\n_START_PARAGRAPH_\nD'Ailly a la seva obra Imago Mundi va explicar que, d'acord amb els designis divins, existia una simetria en la configuraci\xc3\xb3 dels continents, aquesta teoria va influir en Crist\xc3\xb2for Colom (que estava en possessi\xc3\xb3 d'una edici\xc3\xb3 de l'Imago Mundi  impresa a Lovaina cap al 1483) donant-li la base per a embarcar-se per trobar les \xc3\x8dndies. La teoria expresada a l'Imago Mundi  plantejava que existien quatre continents, dos al nord i dos al sud, o b\xc3\xa9, vistos des d'una altra perspectiva, dos a l'est i dos a l'oest. Aix\xc3\xb2 donava com a resultat un continent al nord, que era Europa; i un altre al sud, que era \xc3\x80frica, tots dos en el costat aquest del globus. Del costat oest es trobava , nom\xc3\xa9s s'havia descobert un altre continent al quadrant nord que era \xc3\x80sia; i l'altra extensi\xc3\xb3 de terra havia de trobar-se al sud. No obstant aix\xc3\xb2 es tractava d'un continent desconegut; pensament que va inspirar Crist\xc3\xb2fol Colom (que identificava aquest continent amb l'\xc3\x8dndia). \xc3\x89s per aquest motiu que Colom considerava que havia navegat en aig\xc3\xbces australs, \xc3\xa9s a dir, al sud de l'equador, doncs tenia la idea d'haver arribat al sud d'\xc3\x80sia, navegant cap a ponent. Tamb\xc3\xa9 va avan\xc3\xa7ar c\xc3\xa0lculs sobre la massa, la forma i el moviment de rotaci\xc3\xb3 de la Terra. El t\xc3\xadtol de la seva obra va ser copiat per altres ge\xc3\xb2grafs posteriors, entre els quals destaca Llu\xc3\xads de Langle, i com a s\xc3\xadmbol de la Terra, usat en filosofia."